Gafa de proporții a Anei Birchall, candidată la prezidențiale: ”Un kilogram de carne de porc? Cam 150 de lei”
Candidata independentă la alegerile prezidențiale din România, Ana Birchall, a făcut o gafă în dezbaterea de miercuri seara, 13 noiembrie, de la Antena 3 CNN. Întrebată cât costă un kilogram de carne, aceasta s-a fâstâcit, iar într-un final a răspuns că prețul este de 150 de lei. Mai apoi, Ana Birchall a încercat să se scuze, motivând că primește, de fapt, carne de porc de la țară și nu prea o cumpără din magazine.